
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00082/2014-04
27.06.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 27.06.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ У НИШУ-УЧИТЕЉСКИ ФАКУЛТЕТ У ВРАЊУ са седиштем у ПАРТИЗАНСКА 14, ВРАЊЕ, ПИБ: 102188151, Матични број: 06876617,  испуњава прописане стандарде за акредитацију студијског програма ОАС4 - ОБРАЗОВАЊЕ УЧИТЕЉА у оквиру поља друштвено-хуманистичких наука и то за 120 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НИШУ-УЧИТЕЉСКИ ФАКУЛТЕТ У ВРАЊУ са седиштем у ПАРТИЗАНСКА 14, ВРАЊЕ, је дана 15.1.2014. године поднела захтев за акредитацију студијског програма ОАС4 - ОБРАЗОВАЊЕ УЧИТЕЉА у оквиру поља друштвено-хуманистичких наука под бројем 612-00-00082/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НИШУ-УЧИТЕЉСКИ ФАКУЛТЕТ У ВРАЊУ и предлог одлуке, достављени су Комисији за акредитацију и проверу квалитета.
Студијски програм садржи све Законом предвиђене елементе и има предвиђен број ЕСП бодовa (240 ЕСПБ бодова, 8 семестара), наведен је недељни фонд часова за сваки предмет, листа обавезних и изборних предмета. Бодована вредност исказана је за сваки предмет, предвиђен је број часова за израду завршног рада и праксе студената. Проценат изборних предмета је у складу стандардом. Студијски програм по структури и садржају прати одговарајућа кретања из области образовања учитеља
Студијски програм обезбеђује стицање компетенција за професију учитељ. Програм је у складу са савременим тенденцијама и праксом европских институција. Студије омогућавају студентима мобилност, мултидисциплинарни приступ у образовању са тенденцијом да се на основу одговарајућих садржаја интегришу савремена теоријска знања и професионална пракса студената. Сврха је јасно и недвосмислено формулисана и у складу је са основним задацима и циљевима Установе.
Циљеви су јасно дефинисани  и у складу са задацима Установе и укључују стицање одређених компетенција и вештина а базирају се на основним принципима Болоњске декларације, Закону о високом образовању, европској димензији образовања, искуствима високошколских установа за образовање учитеља из европског образовног простора и резултатима анализе постојеће праксе образовања учитеља и његове савремене сложене улоге у васпитно-образовном процесу.
Јасно су наведене опште и предметно-специфичне способности које студенти стичу савладавањем програма. Стручне компетенције обухватају предметно-специфичне односно методичке, компетенције подучавања и учења, компетенције подршке развоју личности ученика и вредности социјалне инклузије, компетенције комуникације и сарадње, компетенције самоевалуације и професионалног развоја.
Структура курикулума обухвата распоред предмета по семестрима, фонд часова и број ЕСП бодова. Однос броја часова предавања и вежби је у складу са стандардом. Сви прилози и табеле предвиђени за овај стандард су дати. Постоји спецификација предмета са статусом, називом, недељним фондом часова, циљевима, исходима, садржајем, литературом, наставним методама, начином оцењивања и бодовања. Предвиђен је број поена за предиспитне обавезе које студент треба да испуни у току наставе, као и број поена који добија на испиту. Према стандардима проценат заступљености групе предмета су у оквирима предвиђеног. Проценат изборности је 20%. 
Студијски програм је целовит и свеобухватан. Програм нуди најновија стручна сазнања и усаглашен је са другим студијским програмима Установе. Усклађен је са савременим токовима и стањем струке и науке у друштвено-хуманистичком пољу. Такође је компатибилан са студијским програмима високошколских установа из образовног европског простора. Програм је усаглашен са програмима за образовање учитеља другог и трећег нивоа студија за образовање учитеља.
Планирани број студената који се уписује на студијски програма (120) у складу је са расположивим материјално-техничким и кадровским могућностима Установе. Упис студената се врши на основу расписаног конкурса који садржи све потребне елементе. Упис студената врши Комисија за пријем студената. Услови уписа студената регулисани су Правилником о упису студената. При упису се проверавају посебне способности: говорне, музичке и физичке способности које су неопходне за обављање учитељског позива.
Полагањем испита студенти стичу одређени број ЕСП бодова. Однос бодова које студент стиче у предиспитним обавезама и на испиту у складу је са Законом. Континуирано се прати напредовање студената на студијском програму. Студент стиче одређен број поена полагањем испита испуњавањем предиспитних обавеза. Број активности у предиспитним обавезама је разноврстан (предавање, вежбе, семинари, есеји, колоквијуми, самосталан рад, консултације...). Сваки предмет у студијском програму има јасан начин стицања поена извршавањем предиспитних обавеза и на испиту.
Укупан број наставника на програму је 30. Са пуним радним временом је 24, а 6 са непуним радним временом. Просечно оптерећење наставника на овом студијском програму је 3,03. Копије радних књижица дате су за све наставнике и сараднике као и Уговори о допунском ангажовању за наставнике са непуним радним временом и сагласности за наставнике ангажоване до 1/3 пуног радног времена. Испуњен је захтев према стандарду да 70% активне наставе држе наставници са пуним радним временом. Испуњен је стандард да најмање 50% наставника има научни назив доктор наука. Просечно оптерећeње наставника је 10,35. Квалификације наставног особља одговарају нивоу њихових задужења што се види из јединствене Књиге наставника које су документоване референцама и подацима доступним јавности. Величина група за предавања и вежбе одговара Допуни стандарда за акредитацију студијског програма.
Обезбеђен је простор за реализацију наставе укупне површине 1251м2 што одговара стандарду укупне површине простора 4м2 бруто површине по студенту. Укупан простор је у власништву Учитељског факултета. Установа је обезбедила кабинете за наставнике и сараднике за сваки предмет и канцеларију за седнице. Обезбеђена је техничка опрема за савремено извођење наставе, као и довољна бибилиографска грађа. 
[bookmark: _GoBack]Контрола квалитета студијског програма утврђена је Правилником о квалитету. Врши се на основу квалитативних и квантитативних показатеља које доставља служба и до којих се долази различитим техникама. Провера квалитета врши се у свим сегментима, ресурсима и службама на Факултету. Контролу квалитета врше сталне и повремене комисије и Одбор за квалитет.  Правилником о уџбеницима утврђени су сви услови потребни за квалитет и издавање уџбеника. Извештај о самовредновању резултата студијског програма  садржи све поступке, процедуре, резултате самовредновања, уочене слабости и предлоге мера за унапређивање квалитета наставе и квалитета свих служби на Факултету. Извештај је детаљно урађен. Јавно је публикован документ Политика обезбеђења квалитета. Извод из Статута Установе установљава делокруг рада Комисије за квалитет. Студенти су укључени у Комисију за контролу квалитета, поред представника других структура на Факултету. Улога студената у контроли квалитета се јасно види из Извештаја о самовредновању студијских програма.     
Kомисија за акредитацију и проверу квалитета, утврдила је да високошколска установа УНИВЕРЗИТЕТ У НИШУ-УЧИТЕЉСКИ ФАКУЛТЕТ У ВРАЊУ  за студијски програм ОАС4 - ОБРАЗОВАЊЕ УЧИТЕЉА  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У НИШУ-УЧИТЕЉСКИ ФАКУЛТЕТ У ВРАЊУ са седиштем у ПАРТИЗАНСКА 14, ВРАЊЕ, ПИБ: 102188151, Матични број: 06876617, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  ОАС4 - ОБРАЗОВАЊЕ УЧИТЕЉА у оквиру поља друштвено-хуманистичких наука и то за 120 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

